CELEX: 32018R0277
Language: el
Date: 2018-02-23 00:00:00
Title: Εκτελεστικός κανονισμός (ΕΕ) 2018/277 της Επιτροπής, της 23ης Φεβρουαρίου 2018, για την τροποποίηση του εκτελεστικού κανονισμού (ΕΕ) 2015/207 της Επιτροπής όσον αφορά αλλαγές στα υποδείγματα για τις εκθέσεις υλοποίησης για τον στόχο «Επενδύσεις στην ανάπτυξη και την απασχόληση» και τον στόχο «Ευρωπαϊκή εδαφική συνεργασία», καθώς και στα υποδείγματα για την έκθεση προόδου και την ετήσια έκθεση ελέγχου, και για τη διόρθωση του εν λόγω κανονισμού όσον αφορά το υπόδειγμα για την έκθεση υλοποίησης για τον στόχο «Επενδύσεις στην ανάπτυξη και την απασχόληση» και την ετήσια έκθεση ελέγχου

24.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 54/6
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/277 ΤΗΣ ΕΠΙΤΡΟΠΉΣ
   της 23ης Φεβρουαρίου 2018
   για την τροποποίηση του εκτελεστικού κανονισμού (ΕΕ) 2015/207 της Επιτροπής όσον αφορά αλλαγές στα υποδείγματα για τις εκθέσεις υλοποίησης για τον στόχο «Επενδύσεις στην ανάπτυξη και την απασχόληση» και τον στόχο «Ευρωπαϊκή εδαφική συνεργασία», καθώς και στα υποδείγματα για την έκθεση προόδου και την ετήσια έκθεση ελέγχου, και για τη διόρθωση του εν λόγω κανονισμού όσον αφορά το υπόδειγμα για την έκθεση υλοποίησης για τον στόχο «Επενδύσεις στην ανάπτυξη και την απασχόληση» και την ετήσια έκθεση ελέγχου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (1), και ιδίως το άρθρο 111 παράγραφος 5 και το άρθρο 127 παράγραφος 6,
   Έχοντας υπόψη τον κανονισμό (ΕΕ) αριθ. 1299/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού ειδικών διατάξεων για την υποστήριξη του στόχου της Ευρωπαϊκής εδαφικής συνεργασίας από το Ευρωπαϊκό Ταμείο Περιφερειακής Ανάπτυξης (2), και ιδίως το άρθρο 14 παράγραφος 5,
   Αφού ζήτησε τη γνώμη της επιτροπής συντονισμού των Ευρωπαϊκών Διαρθρωτικών και Επενδυτικών Ταμείων,
   Εκτιμώντας τα ακόλουθα:
   
               (1)
            
            
               Το άρθρο 52 παράγραφος 2 στοιχείο β) του κανονισμού (ΕΕ) αριθ. 1303/2013 ορίζει ότι η έκθεση προόδου εκτιμά την πρόοδο προς την επίτευξη της στρατηγικής της Ένωσης για μια έξυπνη, διατηρήσιμη και χωρίς αποκλεισμούς ανάπτυξη, καθώς και των ειδικών ανά ταμείο αποστολών που αναφέρονται στο άρθρο 4 παράγραφος 1 του εν λόγω κανονισμού, το οποίο πραγματοποιεί αναφορά, μεταξύ άλλων, και στις ειδικές για κάθε χώρα συστάσεις.
            
         
               (2)
            
            
               Για να εξασφαλιστεί συνέπεια προς το άρθρο 52 παράγραφος 2 στοιχείο β) του κανονισμού (ΕΕ) αριθ. 1303/2013, για την εκτίμηση αυτή θα πρέπει να λαμβάνονται υπόψη όλες οι οικείες ειδικές για κάθε χώρα συστάσεις, και όχι μόνο οι νέες όπως ορίζει το παράρτημα I μέρος I σημείο 2 στοιχείο γ) του εκτελεστικού κανονισμού (ΕΕ) 2015/207 της Επιτροπής (3). Επομένως, το υπόδειγμα της έκθεσης προόδου, που περιλαμβάνεται στο παράρτημα I του εκτελεστικού κανονισμού (ΕΕ) 2015/207, θα πρέπει να τροποποιηθεί αναλόγως.
            
         
               (3)
            
            
               Για να αποσαφηνιστούν οι απαιτήσεις υποβολής εκθέσεων σχετικά με την εφαρμογή της ολοκληρωμένης προσέγγισης της εδαφικής ανάπτυξης, θα πρέπει να τροποποιηθούν τα ακόλουθα κείμενα ώστε να αναφέρουν ρητά τις ολοκληρωμένες εδαφικές επενδύσεις: i) το υπόδειγμα της έκθεσης προόδου, όπως καθορίζεται στο παράρτημα I μέρος I του εκτελεστικού κανονισμού (ΕΕ) 2015/207, ii) το υπόδειγμα των ετήσιων και τελικών εκθέσεων υλοποίησης για τον στόχο «Επενδύσεις στην ανάπτυξη και την απασχόληση», όπως καθορίζεται στο παράρτημα V μέρος Β του ίδιου κανονισμού, και iii) το υπόδειγμα των ετήσιων και τελικών εκθέσεων υλοποίησης για τον στόχο «Ευρωπαϊκή εδαφική συνεργασία», όπως καθορίζεται στο παράρτημα X μέρος Β του ίδιου κανονισμού.
            
         
               (4)
            
            
               Το άρθρο 50 παράγραφος 2 του κανονισμού (ΕΕ) αριθ. 1303/2013 ορίζει ότι τα δεδομένα που κοινοποιούνται με την ετήσια έκθεση υλοποίησης για τα Ευρωπαϊκά Διαρθρωτικά και Επενδυτικά Ταμεία αφορούν τις τιμές για δείκτες όσον αφορά τις πράξεις που έχουν υλοποιηθεί πλήρως καθώς και, όταν είναι δυνατόν, όσον αφορά το στάδιο υλοποίησης, για επιλεγμένες πράξεις.
            
         
               (5)
            
            
               Για να απλουστευθούν οι διαδικασίες υποβολής εκθέσεων, να βελτιωθεί το επίπεδο ασφάλειας δικαίου όσον αφορά τις απαιτήσεις υποβολής εκθέσεων και να διασφαλιστεί ότι τα δεδομένα της παρακολούθησης αντικατοπτρίζουν με ακρίβεια την πραγματική πρόοδο στην υλοποίηση, ιδίως για τα πολυετή έργα και τα έργα πολλαπλών σχεδίων, θα πρέπει να τροποποιηθεί το υπόδειγμα των ετήσιων εκθέσεων υλοποίησης για τα προγράμματα που υλοποιούνται στο πλαίσιο του στόχου «Επενδύσεις στην ανάπτυξη και την απασχόληση», όπως καθορίζεται στο παράρτημα V του εκτελεστικού κανονισμού (ΕΕ) 2015/207, και το υπόδειγμα των ετήσιων εκθέσεων υλοποίησης για τα προγράμματα που υλοποιούνται στο πλαίσιο του στόχου «Ευρωπαϊκή εδαφική συνεργασία», όπως καθορίζεται στο παράρτημα X του ίδιου κανονισμού.
            
         
               (6)
            
            
               Τα ποσά και τα ανώτατα όρια που προβλέπουν το άρθρο 70 παράγραφος 2 στοιχείο β) και το άρθρο 98 παράγραφος 2 του κανονισμού (ΕΕ) αριθ. 1303/2013 αφορούν μόνο τη στήριξη από τα Ταμεία και όχι τη συνολική στήριξη. Ωστόσο, διάφοροι πίνακες του παραρτήματος V του εκτελεστικού κανονισμού (ΕΕ) 2015/207, το οποίο τιτλοφορείται «Υπόδειγμα των ετήσιων και τελικών εκθέσεων υλοποίησης για τον στόχο» Επενδύσεις στην ανάπτυξη και την απασχόληση«», αναφέρονται στη συνολική στήριξη και θα πρέπει, συνεπώς, να διορθωθούν.
            
         
               (7)
            
            
               Το μέρος Γ του παραρτήματος V του εκτελεστικού κανονισμού (ΕΕ) 2015/207, το οποίο τιτλοφορείται «Εκθέσεις που υποβάλλονται κατά το έτος 2019 και τελική έκθεση υλοποίησης [άρθρο 50 παράγραφος 5 του κανονισμού (ΕΕ) αριθ. 1303/2013]», καλύπτει τα στοιχεία τα οποία, σύμφωνα με το άρθρο 50 παράγραφος 5 του κανονισμού (ΕΕ) αριθ. 1303/2013, πρέπει να υποβληθούν το 2019 και με την τελική έκθεση υλοποίησης, επιπρόσθετα στα στοιχεία που πρέπει να υποβληθούν με τις εκθέσεις για τα άλλα έτη. Το σημείο 15 του παραρτήματος V του εκτελεστικού κανονισμού (ΕΕ) 2015/207 αποτελεί τμήμα του μέρους Β του εν λόγω παραρτήματος και θα πρέπει, συνεπώς, να διορθωθεί.
            
         
               (8)
            
            
               Το άρθρο 127 παράγραφος 1 του κανονισμού (ΕΕ) αριθ. 1303/2013 καθορίζει την ελάχιστη κάλυψη μη στατιστικής μεθόδου δειγματοληψίας. Ωστόσο, η στήλη Γ του πίνακα 10.2 («Αποτελέσματα των λογιστικών ελέγχων των πράξεων») του παραρτήματος IX του εκτελεστικού κανονισμού (ΕΕ) 2015/207 καθορίζει μόνο το «Ποσό παράτυπων δαπανών σε τυχαίο δείγμα». Επομένως, ο πίνακας 10.2 θα πρέπει να διορθωθεί, με την προσθήκη μίας επιπλέον στήλης στην οποία θα προσδιορίζεται τόσο το ποσοστό των πράξεων που καλύφθηκαν όσο και το ποσοστό των δαπανών που καλύφθηκαν.
            
         
               (9)
            
            
               Η έννοια του «υπολειμματικού ποσοστού σφάλματος» οριζόταν στην υποσημείωση 1 του σημείου 5.9 του παραρτήματος IX («Υπόδειγμα έκθεσης ετήσιου ελέγχου») του εκτελεστικού κανονισμού (ΕΕ) 2015/207. Ωστόσο, η επικεφαλίδα της στήλης ΣΤ του πίνακα 10.2 («Αποτελέσματα των λογιστικών ελέγχων των πράξεων») παρέχει διαφορετικό ορισμό και θα πρέπει, συνεπώς, να διορθωθεί.
            
         
               (10)
            
            
               Για λόγους σαφήνειας, δεδομένης της διόρθωσης που πραγματοποιείται στη στήλη Γ του πίνακα 10.2 («Αποτελέσματα των λογιστικών ελέγχων των πράξεων») του παραρτήματος IX του εκτελεστικού κανονισμού (ΕΕ) 2015/207 με την προσθήκη νέας στήλης σχετικά με την κάλυψη του τυχαίου δείγματος και σχετικής επεξηγηματικής υποσημείωσης, καθώς και της διόρθωσης της στήλης ΣΤ του ίδιου πίνακα, ο πίνακας 10.2 («Αποτελέσματα των λογιστικών ελέγχων των πράξεων») του παραρτήματος IX θα πρέπει να αντικατασταθεί στο σύνολό του.
            
         
               (11)
            
            
               Για να καταστεί δυνατή η άμεση εφαρμογή των προβλεπόμενων σ' αυτόν μέτρων, ο παρών κανονισμός θα πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
         
               (12)
            
            
               Επομένως, ο εκτελεστικός κανονισμός (ΕΕ) 2015/207 θα πρέπει να τροποποιηθεί και να διορθωθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) 2015/207 τροποποιείται ως εξής:
   
               1.
            
            
               Το παράρτημα I τροποποιείται ως εξής:
               
                           α)
                        
                        
                           στο μέρος I, το σημείο 2 στοιχείο γ) αντικαθίσταται από το ακόλουθο κείμενο:
                           
                                       «γ)
                                    
                                    
                                       Περιγραφή της συμβολής των ΕΔΕΤ στις σχετικές ειδικές για κάθε χώρα συστάσεις.»·
                                    
                                 
                     
                           β)
                        
                        
                           στο μέρος I σημείο 5, προστίθεται νέο στοιχείο γα):
                           
                                       «γα)
                                    
                                    
                                       Σχετικά με το άρθρο 15 παράγραφος 2 στοιχείο α) σημείο i) του κανονισμού (ΕΕ) αριθ. 1303/2013, επισκόπηση της υλοποίησης ολοκληρωμένων δράσεων για βιώσιμη αστική ανάπτυξη.
                                       <type=&#x2019;S&#x2019; maxlength = 7000 input=&#x2019;M&#x2019;>&#x00BB;
                                    
                                 
                     
                           γ)
                        
                        
                           στο μέρος III, ο τίτλος του σημείου 11.1 αντικαθίσταται από το ακόλουθο κείμενο:«11.1   Πρόοδος της εφαρμογής της ολοκληρωμένης προσέγγισης της εδαφικής ανάπτυξης, περιλαμβανομένης της ανάπτυξης περιφερειών που αντιμετωπίζουν δημογραφικές προκλήσεις και μόνιμα ή φυσικά προβλήματα, των ολοκληρωμένων εδαφικών επενδύσεων, της βιώσιμης αστικής ανάπτυξης και της τοπικής ανάπτυξης με πρωτοβουλία των τοπικών κοινοτήτων στο πλαίσιο του επιχειρησιακού προγράμματος.».
                        
                     
         
               2.
            
            
               Το παράρτημα V τροποποιείται ως εξής:
               
                           α)
                        
                        
                           στο μέρος Α, στον πίνακα 3Α, οι τίτλοι των σειρών αντικαθίστανται, αντίστοιχα, από τους ακόλουθους:
                           
                                        
                                    
                                    
                                       «Συγκεντρωτική τιμή — εκροές προς επίτευξη από επιλεγμένες πράξεις [προβλέψεις που υποβάλλονται από τους δικαιούχους]» και
                                    
                                 
                                        
                                    
                                    
                                       «Συγκεντρωτική τιμή — εκροές επιτευχθείσες από τις πράξεις [πραγματική υλοποίηση]»·
                                    
                                 
                     
                           β)
                        
                        
                           στο μέρος Β, ο τίτλος του σημείου 14.1 αντικαθίσταται από το ακόλουθο κείμενο:«14.1   Πρόοδος της εφαρμογής της ολοκληρωμένης προσέγγισης της εδαφικής ανάπτυξης, περιλαμβανομένης της ανάπτυξης περιφερειών που αντιμετωπίζουν δημογραφικές προκλήσεις και μόνιμα ή φυσικά προβλήματα, των ολοκληρωμένων εδαφικών επενδύσεων, της βιώσιμης αστικής ανάπτυξης και της τοπικής ανάπτυξης με πρωτοβουλία των τοπικών κοινοτήτων στο πλαίσιο του επιχειρησιακού προγράμματος».
                        
                     
         
               3.
            
            
               Το παράρτημα X τροποποιείται ως εξής:
               
                           α)
                        
                        
                           στο μέρος Α, στον πίνακα 2, οι τίτλοι των σειρών αντικαθίστανται, αντίστοιχα, από τους ακόλουθους:
                           
                                        
                                    
                                    
                                       «Συγκεντρωτική τιμή — εκροές προς επίτευξη από επιλεγμένες πράξεις [προβλέψεις που υποβάλλονται από τους δικαιούχους]» και
                                    
                                 
                                        
                                    
                                    
                                       «Συγκεντρωτική τιμή — εκροές επιτευχθείσες από τις πράξεις [πραγματική υλοποίηση]»·
                                    
                                 
                     
                           β)
                        
                        
                           στο μέρος Β, ο τίτλος του σημείου 11.1 αντικαθίσταται από το ακόλουθο κείμενο:«11.1   Πρόοδος της εφαρμογής της ολοκληρωμένης προσέγγισης της εδαφικής ανάπτυξης, περιλαμβανομένων των ολοκληρωμένων εδαφικών επενδύσεων, της βιώσιμης αστικής ανάπτυξης και της τοπικής ανάπτυξης με πρωτοβουλία των τοπικών κοινοτήτων στο πλαίσιο του προγράμματος συνεργασίας».
                        
                     
         Άρθρο 2
   Ο εκτελεστικός κανονισμός (ΕΕ) 2015/207 διορθώνεται ως εξής:
   
               1)
            
            
               Το παράρτημα V διορθώνεται ως εξής:
               
                           α)
                        
                        
                           στον πίνακα 8, ο οποίος τιτλοφορείται «Η χρήση διασταυρούμενης χρηματοδότησης», οι στήλες 4 έως 6 αντικαθίστανται από τις εξής:
                           
                                       «4.
                                    
                                    
                                       5.
                                    
                                    
                                       6.
                                    
                                 
                                       Ως ποσοστό της στήριξης της ΕΕ για τον άξονα προτεραιότητας (%) (3/στήριξη από την ΕΕ του άξονα προτεραιότητας * 100)
                                    
                                    
                                       Ποσό της στήριξης της ΕΕ που χρησιμοποιείται στο πλαίσιο της διασταυρούμενης χρηματοδότησης βάσει επιλέξιμων δαπανών που δηλώνονται από τον δικαιούχο στη διαχειριστική αρχή (σε ευρώ)
                                    
                                    
                                       Ως ποσοστό της στήριξης της ΕΕ για τον άξονα προτεραιότητας (%) (5/στήριξη από την ΕΕ του άξονα προτεραιότητας * 100)»
                                    
                                 
                     
                           β)
                        
                        
                           στον πίνακα 9, ο οποίος τιτλοφορείται «Κόστος πράξεων που υλοποιούνται εκτός της περιοχής του προγράμματος», οι στήλες 3 έως 6 αντικαθίστανται από τις εξής:
                           
                                       «3.
                                    
                                    
                                       4.
                                    
                                    
                                       5.
                                    
                                    
                                       6.
                                    
                                 
                                       Ποσό της στήριξης της ΕΕ που προβλέπεται να χρησιμοποιηθεί για πράξεις οι οποίες υλοποιούνται εκτός της περιοχής του προγράμματος βάσει επιλεγμένων πράξεων (σε ευρώ)
                                    
                                    
                                       Ως ποσοστό της στήριξης της ΕΕ για τον άξονα προτεραιότητας (%) (3/στήριξη από την ΕΕ του άξονα προτεραιότητας * 100)
                                    
                                    
                                       Ποσό της στήριξης της ΕΕ σε πράξεις οι οποίες υλοποιούνται εκτός της περιοχής του προγράμματος βάσει επιλέξιμων δαπανών που δηλώνονται από τον δικαιούχο στη διαχειριστική αρχή (σε ευρώ)
                                    
                                    
                                       Ως ποσοστό της στήριξης της ΕΕ για τον άξονα προτεραιότητας (%) (5/στήριξη από την ΕΕ του άξονα προτεραιότητας * 100)»
                                    
                                 
                     
                           γ)
                        
                        
                           το ακόλουθο κείμενο παρεμβάλλεται μεταξύ των σημείων 14.6 και 15, και διαγράφεται μεταξύ των σημείων 15 και 16:
                           «ΜΕΡΟΣ Γ
                           
                           ΕΚΘΕΣΕΙΣ ΠΟΥ ΥΠΟΒΑΛΛΟΝΤΑΙ ΚΑΤΑ ΤΟ ΕΤΟΣ 2019 ΚΑΙ ΤΕΛΙΚΗ ΕΚΘΕΣΗ ΥΛΟΠΟΙΗΣΗΣ [άρθρο 50 παράγραφος 5 του κανονισμού (ΕΕ) αριθ. 1303/2013]».
                        
                     
         
               2)
            
            
               Στο παράρτημα IX, ο πίνακας 10.2, ο οποίος τιτλοφορείται «Αποτελέσματα των λογιστικών ελέγχων των πράξεων», αντικαθίσταται από τον εξής:
               «10.2   Αποτελέσματα των λογιστικών ελέγχων
               
                           Ταμείο
                        
                        
                           Αριθ. CCI προγράμματος
                        
                        
                           Τίτλος προγράμματος
                        
                        
                           A
                        
                        
                           B
                        
                        
                           Γ
                        
                        
                           Δ
                        
                        
                           Ε
                        
                        
                           ΣΤ
                        
                        
                           Ζ
                        
                        
                           Η
                        
                        
                           Θ
                        
                     
                           Ποσό σε ευρώ που αντιστοιχεί στον πληθυσμό από τον οποίο αντλήθηκε το δείγμα (4)
                           
                        
                        
                           Δαπάνες για τη λογιστική χρήση οι οποίες ελέγχθηκαν για το τυχαίο δείγμα
                        
                        
                           Κάλυψη του μη στατιστικού τυχαίου δείγματος (5)
                           
                        
                        
                           Ποσό παράτυπων δαπανών σε τυχαίο δείγμα
                        
                        
                           Συνολικό ποσοστό σφάλματος (6)
                           
                        
                        
                           Διορθώσεις που εφαρμόστηκαν συνεπεία του συνολικού ποσοστού σφάλματος
                        
                        
                           Υπολειμματικό συνολικό ποσοστό σφάλματος
                        
                        
                           Άλλες ελεγχθείσες δαπάνες (7)
                           
                        
                        
                           Ποσό παράτυπων δαπανών σε άλλες ελεγχθείσες δαπάνες
                        
                     
                           Ποσό (8)
                           
                        
                        
                           % (9)
                           
                        
                        
                           % των πράξεων που καλύφθηκαν
                        
                        
                           % των δαπανών που καλύφθηκαν
                        
                     
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
         Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Φεβρουαρίου 2018.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 320.
   
      (2)  ΕΕ L 347 της 20.12.2013, σ. 259.
   
      (3)  Εκτελεστικός κανονισμός (ΕΕ) 2015/207 της Επιτροπής, της 20ής Ιανουαρίου 2015, για τη θέσπιση λεπτομερών κανόνων εφαρμογής του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου όσον αφορά τα υποδείγματα για την έκθεση προόδου, την υποβολή πληροφοριών για τα μεγάλα έργα, το κοινό σχέδιο δράσης, τις εκθέσεις υλοποίησης για τον στόχο «Επενδύσεις στην ανάπτυξη και την απασχόληση», τη δήλωση διαχείρισης, τη στρατηγική λογιστικού ελέγχου, τη γνώμη λογιστικού ελέγχου και την ετήσια έκθεση ελέγχου, καθώς και τη μεθοδολογία εκπόνησης της ανάλυσης κόστους-ωφέλειας, και σύμφωνα με τον κανονισμό (ΕΕ) αριθ. 1299/2013 του Ευρωπαϊκού Κοινοβουλίου και του Συμβουλίου όσον αφορά το υπόδειγμα για τις εκθέσεις υλοποίησης του στόχου «Ευρωπαϊκή εδαφική συνεργασία» (ΕΕ L 38 της 13.2.2015, σ. 1).
   
      (4)  Η στήλη Α αντιστοιχεί στον πληθυσμό από τον οποίο αντλήθηκε το τυχαίο δείγμα [βλέπε άρθρο 127 παράγραφος 1 του κανονισμού (ΕΕ) αριθ. 1303/2013], δηλαδή το συνολικό ποσό των δηλωθεισών δαπανών [όπως αναφέρεται στο άρθρο 137 παράγραφος 1 στοιχείο α) του κανονισμού (ΕΕ) αριθ. 1303/2013 και αντιστοιχεί στα ποσά της στήλης Α του προσαρτήματος 1 των λογαριασμών], μείον τις αρνητικές μονάδες δειγματοληψίας, αν υπάρχουν. Κατά περίπτωση, δίνονται εξηγήσεις στο τμήμα 5.4 παραπάνω.
   
      (5)  Πρόκειται για τα ελάχιστα όρια κάλυψης που καθορίζονται στο άρθρο 127 παράγραφος 1 τελευταίο εδάφιο του κανονισμού (ΕΕ) αριθ. 1303/2013, για την περίπτωση χρήσης μη στατιστικής μεθόδου δειγματοληψίας. Η απαίτηση του 10 % των δηλωθεισών δαπανών αφορά τις δαπάνες στο δείγμα, ανεξαρτήτως της χρήσης επιμέρους δειγματοληψίας. Αυτό σημαίνει ότι το δείγμα πρέπει να αντιστοιχεί τουλάχιστον στο 10 % των δηλωθεισών δαπανών, αλλά σε περίπτωση που χρησιμοποιείται επιμέρους δειγματοληψία, οι δαπάνες που υποβάλλονται πράγματι σε λογιστικό έλεγχο μπορεί να είναι στην πραγματικότητα λιγότερες.
   
      (6)  Το συνολικό ποσοστό σφάλματος υπολογίζεται πριν να εφαρμοστούν οποιεσδήποτε δημοσιονομικές διορθώσεις σε σχέση με το δείγμα που ελέγχθηκε ή με τον πληθυσμό από τον οποίο αντλήθηκε το τυχαίο δείγμα. Στις περιπτώσεις που το τυχαίο δείγμα καλύπτει περισσότερα από ένα Ταμεία ή προγράμματα, το συνολικό ποσοστό σφάλματος (υπολογισμός) που παρουσιάζεται στη στήλη Ε αφορά τον συνολικό πληθυσμό. Όπου χρησιμοποιείται στρωματοποίηση, παρέχονται περαιτέρω πληροφορίες κατά στρώμα στο τμήμα 5.7 παραπάνω.
   
      (7)  Κατά περίπτωση, η στήλη Η αφορά δαπάνες που ελέγχθηκαν στο πλαίσιο συμπληρωματικού δείγματος.
   
      (8)  Η στήλη αυτή αφορά το ποσό των ελεγχθεισών δαπανών και πρέπει να συμπληρώνεται ανεξαρτήτως του εάν εφαρμόζονται στατιστικές ή μη στατιστικές μέθοδοι δειγματοληψίας. Στην περίπτωση που εφαρμόζεται επιμέρους δειγματοληψία δυνάμει του άρθρου 28 παράγραφος 9 του κανονισμού (ΕΕ) αριθ. 480/2014, μόνο το ποσό των στοιχείων δαπανών που ελέγχθηκαν πραγματικά δυνάμει του άρθρου 27 του ίδιου κανονισμού περιλαμβάνεται σε αυτήν τη στήλη.
   
      (9)  Η στήλη αυτή αφορά το ποσοστό των ελεγχθεισών δαπανών σε σχέση με τον πληθυσμό και πρέπει να συμπληρώνεται ανεξαρτήτως του εάν εφαρμόζονται στατιστικές ή μη στατιστικές μέθοδοι δειγματοληψίας.»